### Beslutninger:

Forslaget blev på byrådsmødet den 17. august 2022 henvist til Magistraten med henblik på at indgå i budgetdrøftelserne for 2023.

###

I forbindelse med sidste års budgetforhandlinger, blev der etableret en pulje til understøttelse af de civilsamfundsorganisationer, der arbejder med løsninger indenfor socialområdet.I [adresse] findes der mange af disse civilsamfundsorganisationer, der arbejder med en bred vifte af de forskellige typer af kriser, mennesker kan rammes af i løbet af deres liv. Og der er ingen tvivl om, at den afsatte pulje sagtens kunne have været større, således at langt flere organisationer kunne støttes i det vigtige arbejde, de laver.

Når mennesker rammes af kriser, det være sig depression, stress, skilsmisse, hjemløshed, sygdom eller andet, så rammer det også erhvervslivet, der i kortere eller længere tid mister en medarbejder.Derfor bør det også være i erhvervslivets interesse, at de mennesker, der oplever udfordringer, der er med til at gøre dem uarbejdsdygtige, får hjælp til at finde den hurtigst mulige vej til at komme ud af den situation, de er havnet i.

Derfor foreslår SF:

At der laves en CSR-model, der kan gøre det muligt for erhvervslivet i [adresse] at investere i [adresse] pulje til understøttelse af civilsamfundsorganisationerne på socialområdet, således at puljens størrelse øges og giver mulighed for, at vi i fællesskab kan være med til at løfte de mennesker, der har allermest brug for hjælp.

Stillet af SF’s byrådsgruppe

Ulrik Schou, Patricia Madsen, Ulrike Gregersen og Oskar Thorsen.